Un preparat tradițional, delicios, dar pe care cei mai mulți români îl asociază cu momente triste, tocmai a fost reinventat, reinterpretat și expus cu mândrie. Află, din rândurile de mai jos, cât costă coliva la cornet, noua senzaţie dintr-o cofetărie din Bucureşti. Reacțiile oamenilor au fost fabuloase când au descoperit-o în vitrină.
Probabil nu există român care să nu fi mâncat, cel puțin o dată în viață, o porție de colivă. Este un preparat destul de dificil de făcut, are multe secrete pe care doar gospodinele iscusite le cunosc, însă nu este pus în valoare așa cum ar trebui.
Generații întregi asociază acest desert cu moartea, fiind servit la înmormântări și pomeni, așa că evită să îl pună pe masă la orice altă ocazie.
Acum, a fost reinventat, reinterpretat și expus cu mândrie în vitrina unei cofetării din București. Prezentarea este spectaculoasă și a făcut furori nu doar printre clienți, ci și în mediul online:
"Cornet glasat în ciocolată albă, umplut cu colivă, decorat cu glazură de ciocolată albă, perle" – așa este descris preparatul.
Coliva la cornet costă nouă lei/ bucata. Prezentarea este spectaculoasă și a făcut furori nu doar printre clienți, ci și în mediul online.
Fotografia publicată pe pagina de Facebook "Just Romanian Things" a strâns câteva mii de reacții și comentarii.
"Asa vreau coliva sa arate cand mor", "Se mai poate lucra la aspect, coliva e cel mai bun desert ", "Felicitari cofetarului! Un desert care poate face furori printre turistii straini ai Bucurestiului si nu numai .. Nu radeti ..asa sau nascut marile retete ale tarilor pline de turisti sj care promoveaza dulcele autohton. Coliva e tipic romaneasca …", "Prajitura "Eterna"", "La cat de smecher arata si se faina e ideea in sine ca produs ar trebui sa dublezi minim sau sa triplezi preturile. Incepe un nou trend, stii doar ca toata Romania iubeste coliva", "Atunci când lași prin testament că vrei musai Candy bar la înmormântare", "A dus coliva la un alt nivel!!!", "Sincer am trăit să o văd și pe asta" – sunt doar câteva dintre reacțiile amuzante ale internauților.